LidanRubinov/Halacha-QA huggingface dataset:
שאלה: קדושה או קדיש?: יש לי שאלה לכבוד הרב!! אני מתפלל כל בוקר במניין פועלים, יש לנו בעייה קטנה במניין אנחנו תמיד בדיוק 10 אנשים. הבעייה שאחד המתפללים צריך לצאת 10 דקות לפני שנגמרת התפילה ואז נוצר מצב שלשני הקדישים האחרונים אין מניין! לאחרונה התחילו במניין כדי כן להספיק את שני הקדישים האחרונים, להתפלל תפילת שמונה עשרה ללא חזרה כלומר בקול עד הקדושה ואז ממשיכים בשקט ולא עושים חזרת הש"ץ מלאה וזה נותן לנו אפשרות להספיק גם את שני הקדישים האחרונים במניין!! השאלה האם זה תקין? מה עדיף, לעשות זרת הש"ץ מלאה ואז לוותר על שני קדישים אחרונים במניין או לוותר על חזרת הש"ץ ולהספיק גם את שני הקדישים האחרונים! חשבתי על פיתרון יצירתי שאני לא יודע אם הוא יכול להיות תקף מבחינה הלכתית? האם אפשר לעשות שיחת וידאו מבית הכנסת למתפלל שייצא והוא יראה את התפילה וישמע אותה אבל בגופו הוא לא נמצא בבית הכנסת האם הוא יכול לענות לקדישים האחרונים בצורה הזאת וזה יחשב?ואז יהיה אפשר לעשות גם חזרת הש"ץ מלאה וגם להספיק את שני הקדישים במניין, או שזה לא תופס? לכבוד הרב!!!
תשובה: לך הדרך הנכונה היא להוועץ ברב בית הכנסת או ברב המקום המכיר את המציאות אצלכם. למקרה שאין רב או מנהיג כזה אכתוב לך את דעתי ולאחריה דעה אחרת לדעתי (כך הנהגתי בכל בתי הכנסת שבאחריותי בתקופות בהם המציאות היתה כמו שאתה מתאר) - אין כל כך חשיבות להספיק ולומר את שני הקדישים. לכן אינני מוותר על חזרת הש"ץ וכאשר האנשים נאלצים לצאת לעבודתם - ממשיכים בלי מנין ולא אומרים את הקדישים שבסוף התפילה אלא רק את קדיש תתקבל (כמנהג עדות רבות שאם התחילו את תפילת הלחש במנין וחלק נאלצו לעזוב, בכל אופן אומרים  קדיש תתקבל ). הנהגתי כך מכמה סיבות: 1. מה שאנו יכולים אנו מתפללים כהלכה ואם אחר כך יש אונס (של חוסר מנין) אז משנים בהתאם. העיקרון כאן הוא שאין אנו נערכים מראש למצב של דיעבד. 2. לא לוותר על  חזרת הש"ץ. 3. אמירת ברכת כהנים במצב כזה היא מורכבת. 4. הקדישים הללו הם תוספת לתפילה ואינם חובה. יש בעיה לנהוג כך אם יש אנשים שכל בואם לתפילה הוא כדי לומר קדיש בסופה - לא נתקלתי בבעיה כזו. הדעה השניה מבוססת על פוסק הסובר שעדיף למעט ב חזרת השץ  בגלל שהציבור אינו עונה  אמן  אחרי ברכות שליח הציבור. לדעה זו רצוי תמיד במנין מצומצם להתפלל בלי  חזרה, גם ללא החשש שיעזבו בסוף התפילה. ובהצלחה ותזכה למצוות דוד לוי 098987548
שאלה: זמן לדבר תורה בבהיכ: הרב אני משמש כגבאי בביהכ.ובהיעדר סמכות הלכתית מקומית הצבור בחר בכבוד הרב ככזו ומיכוחו אני שואל 2שאלות 1.האם יש בעיה להגיד דבר תורה בשבת בבוקר (שעון קיץ) אחרי קריאה בתורה ולפני הכנסת סת?אם כן האם יש זמן עדיף? 2. האם מותר להגיד בשבת תהילים בציבור לאור המצב? בתפילה לישועה קרובה מראש.
תשובה: א. לא זו בלבד שאין בעיה, אלא שזו זכות גדולה. הדרך היותר טובה היא דווקא לסיים את הכנסת ספר התורה להיכל, ואז לפני קדיש של מוסף לומר דברי תורה. ב. יש הלכה מיוחדת שבצרה מיוחדת מותר לומר תהילים בשבת, וכך עשו בהרבה מאוד מקומות. זה כמו "מי שברך לחולה" בשבת. ובשמחות
שאלה: משמש עם סימנים חומים - האם זה נגיעות?: היום קניתי משמשים ובבית גיליתי שעל הרבה מהם יש סימנים חומים משונים, שמתוכם נזל מעין שרף דק ושקוף. אפשר לראות תמונה כאן: (אם הייתי שולח דואר ישיר הייתי כולל את התמונה במייל) קילפתי את הקליפה עם הסימנים: וכשהפכתי את חתיכות הקליפה לא ראיתי שום חדירה פנימה: ברצוני לשאול האם הסימנים האלה מראים על נגיעות ומחייבים קליפת המשמש, או שהם נורמליים, ומותרים באכילה?
תשובה: יתכן מאד שזה סימן של נגיעות. יש לקלף את מקום הפגוע ולהתבונם על הפרי בפנים
שאלה: כשרות: אבקש לדעת האם למלון בשם אחוזת אסיינדה ביער יש תעודת כשרות,
תשובה: כשרות המלון היא רבנות מעלות.
שאלה: יחס ההלכה לנאנסת: האם כאשר אישה נאנסת במקום מבודד לא בעיר למשל בשדה על פי ההלכה צריך לסקול אותה באבנים ואם היא נאנסת בעיר צריך לסקול רק את האונס? "ומת האיש אשר שכב עמה לבדו. ולנערה לא תעשה דבר אין לנערה חטא מות, כי כאשר יקום איש על רעהו ורצחו נפש כן הדבר הזה. כי בשדה מצאה, צעקה הנערה המאורשה ואין מושיע לה."
תשובה: המונח  בשדה  לא בא לקבוע את המקום אלא את הסיטואציה: כמו שבשדה הנערה לא יכולה להתנגד או לברוח כך בכל מקרה שהנערה לא יכולה להתנגד או לברוח אנחנו לא נאשים אותה במאומה.
שאלה: אונס לפי ההלכה: האם כאשר אישה נאנסת במקום מבודד לא בעיר למשל בשדה על פי ההלכה צריך לסקול אותה באבנים ואם היא נאנסת בעיר צריך לסקול רק את האונס? "ומת האיש אשר שכב עמה לבדו. ולנערה לא תעשה דבר אין לנערה חטא מות, כי כאשר יקום איש על רעהו ורצחו נפש כן הדבר הזה. כי בשדה מצאה, צעקה הנערה המאורשה ואין מושיע לה." אסתר הדס אלקיים.
תשובה: ראשית, יש להבהיר כי עונש למי ששכבה עם גבר זר, יש רק לאשה "נשואה" לגבר שלה ב"חופה וקידושין", או "ארוסה" דהיינו- קיבלה (נניח טבעת, כנהוג בימינו) קידושין מגבר, יחד עם אמירת "הרי את מקודשת לי." לעיני שני עדים, כדת משה וישראל, ועדיין לא התחילה להתגורר עם הגבר יחד, כלומר, כהגדרת המשנה והגמרא: "לא נכנסה לחופה" (היום אין מצב כזה, את הקידושין  "ארוסין", וה"חופה" עושים באותו יום). שנית- עונש למי ששכבה עם גבר זר, שאינה נשואה לו, יש רק לאשה שעשתה זאת מרצונה החופשי. ועכשיו לשאלתך: "מקום מבודד", יכול להיות כל מקום שהנסיבות גרמו לכך שהאשה לא יכלה להזעיק עזרה. מקווה שעניתי לשאלתך.
שאלה: אונס לפי ההלכה: האם כאשר אישה נאנסת במקום מבודד לא בעיר למשל בשדה על פי ההלכה צריך לסקול אותה באבנים ואם היא נאנסת בעיר צריך לסקול רק את האונס? "ומת האיש אשר שכב עמה לבדו. ולנערה לא תעשה דבר אין לנערה חטא מות, כי כאשר יקום איש על רעהו ורצחו נפש כן הדבר הזה. כי בשדה מצאה, צעקה הנערה המאורשה ואין מושיע לה." א.
תשובה: לשואלת א. בתורה נאמר שאם זה היה בעיר האשה אשמה ובשדה היא פטורה. הסיבה היא בגלל שבעיר אם היתה צועקת היו מצילים אותה ומכאן שזה היה ברצון ולא באונס, ואילון בשדה היא כנראה צעקה ולא שמעו. מוסכם על כולם שאלו דוגמאות בלבד. הדגש אינו על המיקום אלא על המציאות. גם בעיר, אם זה היה באונס, באיומים באלימות וכד, האשה פטורה. (וכן בשדה אם זה היה ברצון היא אשמה). ב. כל מה שמדובר על עונש מיתה זה רק באשה נשואה או מאורסת (כלומר אחרי קידושין). אצל רווקה אין עונש מוות אלא מלקות, כמו שאר איסורי לא תעשה. אפי קיציס
שאלה: מכירת חמץ: לכבוד הרב בערב פסח אכלנו חמץ (קפה, קולה ותה בבונג ) והרמתי אותם עם החמץ סמוך ליזמן סוף אכילת חמץ. האם מותר לי להשתמש בהם כעת? קניתי מחנות שמכרה את החמץ תערובת שמנים המיוצרת בארץ תערובת זו מכילה שמן נבט חיטה,(היא מיועדת למריחה אבל ניראה לי שראויה למאכל כלב).איני יודעת אם בית החרושת המיצר אותה מכר את החמץ האם מותר לי להשתמש בזה ערב טוב
תשובה: קפה, קולה ותה בבונג אינם מכילים חמץ, כך שאין לגביהם בעיה של "חמץ שעבר עליו הפסח". אם החנות שקנית ממנה מכרה את החמץ, והשמן מיוצר תחת השגחת כשרות, את יכולה להשתמש בשמן, גם אם לא בררת אל נכון אם המפעל מכר את החמץ.
שאלה: ספק דרבנן לקולא: כבוד הרב! אני למדתי שספק דרבנן לקולא, אז שאלתי אם ולמשל אכלתי בשר ולאחר חמש שעות חמש שעות וחצי אני ממש רעבה ובא לי חלב האם מותר לי? ובנוסף למדתי שאפשהו רשום בדיני כשרות שרשום "חמש וקצת" האם זה גם תופס? :)
תשובה: לשואלת לא הבנתי איזה ספק יש כאן. ספק זה למשל אם אכלת מאכל ואינך יודעת אם הוא היה בשרי או פרוה. אבל "בא לי חלב" זה לא ענין של ספק. הדין הוא לחכות 6 שעות. בשום מקום לא כתוב 5 וקצת. יש אומרים שבשעת הדחק אפשר אחרי רוב השעה השישית. כלומר 5 וחצי. אבל הזמן הנכון הוא 6 שעות. כאשר יש שעת הדחק, למשל חיילים שיש להם שעות ארוחה מסודרות וכדו, אז אפשר לסמוך על דעה זאת. אפי קיציס
שאלה: הלכות מזוזה: האם במטבח ללא משקוף שהכניסה שלו היא עם קיר גבס חצוי ( הקיר של הכניסה הוא לא עד למעלה) כלומר: הפתח לא בצורת דלת יש צורך לקבוע מזוזה? אם יש צורך אצרף תמונה. מירב
תשובה: אם משני צידי הכניסה למטבח הקיר נמוך ולא יוצר "פתח" שיש לו שתי "מזוזות" מהצדדים, ו"משקוף" מלמעלה- אין צורך במזוזה.
שאלה: כשרות באזכרה: כבוד הרב אני ואחים שלי לקראת אזכרת אמנו. אנו 2 אחים שומרי מצוות (בתהליך חזרה בתשובה) ועוד 2 אחיות שלא שומרות מצוות. לקראת הסעודה, אחת האחיות מתעקשת לבשל אוכל בשרי (בביתה לא שומרים כשרות אך כל המוצרים כשרים). האם נוכל לאכול מהאוכל הזה במידה שייבושל בתבניות חד פעמיות ומכוסה? אנו נמנעים, בד"כ, מלאכול את האוכל שלה אבל אני חוששת שהפעם ייפגע בה הנושא. אשמח לתשובתך, אנו לא רוצים לפגוע בה חשוב לנו לא לעורר וויכוחים מיותרים סביב אזכרת אימנו.
תשובה: לך ראשית צריך לזכור שהמנהג לאכול ובפרט אוכל מבושל באזכרות אינו מקובל ברוב עדות ישראל. מסיבות בלתי ברורות הוא פשט בשנים האחרונות כאשר בעבר נהגו בכך רק יהודי תימן שם המטרה היתה להאכיל בסעודה זו עניים שאין לה מה לאכול, וכן בחלק קטן מיהודי צפון אפריקה מסיבות אחרות. חבל שמנהג זה התפשט ובפרט שהיום לא מזמינים לשם אנשים רעבים שאין להם מה לאכול. אזכרה פירושה לימוד תורה ואם יש אוכל זה אך ורק במטרה למשוך אנשים לבוא לשמוע דברי תורה. לנשמה אין תועלת מכך שאוכלים אלא מכך שאומרים דברי תורה לעילוי נשמתה. כמו כן מוזכר בפוסקים, ורבים נוהגים כך גם היום, שביום האזכרה לאביו ולאמו ילדיהם הבוגרים צמים. גם כאשר מארגנים כיבוד לאחרים בניהם ובנותיהם צמים. לשאלתך - השאלה אינה רק התבנית אלא כל מה שנלווה להכנת האוכל כמו ניפוי הקמח, חיתוך הבצל וכד, אולי הטוב ביותר שתתנו לה להביא מה שבושל בתבניות חד פעמיות ותמנעו מלאכול (תתענו לפחות מאכילת בשר באותו היום) בלי לעורר ענין בכך. ואם תוותרו על סעודה ותסתפקו ב ברכות  (פירות וירקות עוגיות ומיץ) תבוא עליכם ברכת טוב ויועיל יותר לנשמת אמכם. בהצלחה דוד לוי 098987548ניתן להתקשר אלי הביתה
שאלה: הכשרת שיש ומקרר: לרב! עברנו לדירה ששכרו אותה בעבר לא דתיים. קראתי את התשובה לדביי הכשרת שיש 1. אם הרב יכול לרשום איך בדיוק להכשיר שיש מלאכותי. 2. לגביי מקרר האם מספיק לנקות טוב?
תשובה: 1. שיש יש להסיר כל דבר הדבוק לשיש ולנקותו היטב. לאחר מכן, יש לשפוך מים רותחים ממיחם או מקומקום חשמלי המחוברים לחשמל, וממשיכים את רתיחתם. להקפיד שהמים יגיעו לכל מקום ישירות מהמיחם. יש נוהגים ללבן ברזל או אבן, ולגרור אותם על גבי השיש, בעוד המים הרותחים עליו. לאחר העירוי, רצוי לכסות את השיש בנייר כסף וכדומה. אין להניח סיר חם ישירות על השיש אלא על גבי מפריד או חוצץ. 2. מספיק לנקות היטב
שאלה: רב שמתעסק בנשמות: האם ידוע לכם על רב שיכול לראות בן אדם דרך נשמתו?
תשובה: אין אדם בעולם שיכול להביט בנשמתו של אדם אחר.
שאלה: גידול תירס: האם אפשר לשים רשת מיוחדת וצפופה נגד חרקים קטנים על קלחי תירס שמחוברים לקרקע בעת גידולו על מנת להבטיח שיהא נקי לאכילה?
תשובה: לכאורה מותר ובמידה והקשת צפופה מאד כדוגמת רשת של קמח. אבל כדאי להתייעץ עם אגרונום על כך. תפנה למכון התורה והארץ במכתב:
שאלה: לחתוך עם סכין שלגון בשבת: האם מותר לחתוך בשבת עם סכין שלגון שלוק? (ישנו שלוק שמחולק ל2 חלקים האם מותר לחתוך עם סכין באמצע? )
תשובה: לך אם לא מדייקים בחיתוך אז מותר. כגון לא לחתוך במקום מסומן או להקפיד על גודל החלקים או שהחיתוך יצא ישר וכד דוד לוי 098987548
שאלה: איך אני מזהה תלות רגשית?: לא מזמן חברה העלתה את האפשרות שאולי הייתה לי תלות רגשות באדם אחר. זה גרם לי להתחיל לחקור ולבדוק האם כך הדבר. לא הגעתי למסקנה, גם אם למדתי הרבה דברים. כי לא היה כתוב מה ההבדל, ואיך אפשר להבדיל בן קשר תלותי ולא בריא לבין קשר בריא חזק ואוהב. קשר הגיוני שהפתח. אני כן יכולה להגיד עם מי בריא כן לפתח רגש אבל איך הדעה עם הקשר שלי עם אנשים הוא תלותי או לא?
תשובה: לך שאלת שאלה יפה וחשובה ואני אנסה לתת שני מאפיינים לחברות תלותית המאפיין הראשון הוא  קושי בתפקוד. אם כשיום אחד החברה שלך לא מגיעה לבית הספר, אז קשה לך להתרכז, או את מאד עצובה, או שאת מרגישה שקשה לך להתמודד עם הלחצים היומיומיים בלעדיה - זה סימן של תלותיות. (אפשר לבחון את זה גם בכיוון ההפוך - אם את מקדישה זמן מופרז מדי לקשר עם חברה שלך במקום בדברים אחרים חשובים. המאפיין השני הוא  ביטול עצמי  - האם את משנה תוכניות לפי מה שמתאים לחברה שלך? האם את מרגישה שהדעה שלך לא מבוססת או לא אמיתית לפני שחברה שלך נתנה לזה אישור? האם חשוב לך שחברה שלך תרגיש טוב יותר ממה שחשוב לך שאת בעצמך תרגישי טוב? - גם  ביטול עצמי  הוא מאפיין של התלותיות. אגב, בדרך כלל,  תלותיות  לא קשורה במישהי מסוימת. (כלומר, מי שתלותי כלפי אדם מסוים, יכול במשך הזמן לפתח תלותיות כלפי אדם אחר וכן הלאה. תוכלי אולי למצוא סיוע במאמרים שלנו כאן: ברכה והצלחה טוביה tsbias1 Gmail.com
שאלה: חתונה: אני מתחתנת עוד 3 חודשים והורי החתן מתעקשים שלא יהיו ריקודים שמחים בחתונה, הם עדיין אבלים על בנם שנהרג בתאונה לפני שנתיים, המצב גורם לחיכוכים רבים. מה עושים? אני יודעת כי אסור להתאבל יותר מדי על אדם.
תשובה: צריך לדבר עם הרב שלהם של בית הכנסת שישביר להם שאסור להתאבל על מת יותר מדי - זו הלכה בשו"ע. זה נשמע מוזר, אולי לא הבנתם את כוונתם? אולי התכוונו דווקא לשיר מסוים? אייל משה
שאלה: שם לתינוק: האם מותר לקרוא לתינוק שלי על שמו של אח של בעלי שנהרג בגיל 17 בתאונה? המשפחה מתעקשת אבל אני חוששת.
תשובה: לך ומזל טוב ללידה, אנו מבינים את המשפחה שרוצה להזכיר את האח של בעלך. בנורמה החברתית הקיימת היום את חייבת לעשות זאת מדין כיבוד הורים. בגלל מותו בגיל צעיר יש להוסיף שם נוסף. לכן הדרך הנכונה היא לקרוא לילד בשני שמות שאחד מהם על שם האח והשני מביע חיות וחיים - אתם תשתמשו במה שנוח לכם או בשניהם. והעיקר שתגדלו אותו לתורה ולחופה ולמעשים טובים ושומר מצוות לא ידע דבר רע דוד לוי 098987548
שאלה: חזקת בשרי: חיממתי תפ"א במיקרוגל בקערת זכוכית (פיירקס) בשרית. האם מותר לאכול תפ"א אלו עם גבינה בכלי אחר?לאשכנזים.
תשובה: כאשר הכלי הבשרי לא היה בן יומו- מותר בדעבד כאשר הכלי הבשרי היה בן יומו- באפן עקרוני אסור אבל יש תלוי בעוד כמה תנאים שלא כתבת. ואם תפוחי האדמה לא הגיעו לחום של יד סולדת בו אז זה מותר לגמרי. צריך לדון גם אם המיקרוגל היה נקי או לא ואם היה בן יומו או לא.
שאלה: ציצית קטן: בשנתיים האחרונות התחזקתי יותר בתורה ואני מתחזק ברוך ה מיום ליום. יש מצווה אחת שאני רוצה לקיים ומצד שני מפחד לקיים ולכן איני ניגש אליה, והיא מצוות ציצית קטן(טלית אני כמובן מתעטף בתפילה). אני מפחד לפגום בכלי הקדוש, אני מפחד לבזות את הכלי הזה, כי אינני תלמיד חכם ולא קרוב לאלפית מזה, אני סך הכל יהודי קטן שמשתדל לקיים מצוות ומדי פעם לצערי חוטא או מהרהר בחטאים ולפעמים מתגבר ולפעמים נכשל.בעצם לרוב אני נכשל. לכן אני מפחד לבזות את המצווה בזה שאינני ראוי לה. נוסף לכל, יש נקודות בהם הלב שלי מרגיש חסימה כאשר אני אמור להיכנס עם ציצית הקטן לבית הכיסא והציציות בעיניי לפחות מתבזות(אם כי לפי ההלכה לא). אם תוכלו לכוון איך ומה כדי לקיים מצווה זאת, ומה הדינים שלה, ואיך ללבוש אותה(הנני ספרדי), ומה עושים בימות הקיץ שמזיעים עליה האם גם כך איננה מתבזה? באם תשיבו לי, ובעזרת ה שאותו סנגור שיווצר מהמצווה הזאת ימליץ עליכם רק טוב, אמן.
תשובה: לך כל הספקות הם עצת יצר הרע. תקנה ציצית צמר וכותנה עם ציציות לא ארוכות מידי או שתקצר אותםץ תלבש את הציצית מעל גופיה גם בקיץ וגם בחורף. בחורף תלבש ציצית צמר ובקיץ תלבש ציצית כותנה. בהצלחה דוד לוי 098987548
שאלה: השפעה חילונית עלינו: אישתי הצטלמה מחובקת עם זמר כלשהו, הכוונה שהם עמדו צמודים, הוא הניח את ידו על כתפה והיא את ידה על מותניו. התמונה צולמה במקום בו עמדו אנשים נוספים שהמתינו לתמונה עם הזמר. אח"כ העלתה אישתי את התמונה לוואצאפ המשפחתי שלנו, בו שותפים גם שניים מתוך שלושת הילדים שלנו (בגיל העשרה). יש לציין שאנו משפחה דתית (אני בוגר ישיבה תיכונית וגם בני לומד היום בישיבה תיכונית). אחרי העלאת התמונה התעורר ויכוח ביני לבין אישתי. להבנתה אני עושה סיפור מכלום ולדעתי היא ככ מושפעת מהסביבה החילונית שהיא פשוט אימצה את קו החשיבה שלהם. אשמח לקבל עזרה כיצד ניתן להביא אותה לאמץ שוב את קו החשיבה הדתי יהודי ומדוע מעשה כזה אינו ראוי.
תשובה: אתה כותב: "אשמח לקבל עזרה כיצד ניתן להביא אותה לאמץ שוב את קו החשיבה הדתי יהודי." בדברים הללו אתה מבטא כעס על אשתך והאשמה כלפיה. זו חשיבה של מחנכת באולפנא. אבל אצל בני זוג אין מקום לגישה כזאת. אתה ורעיתך שני מרכיבים של שלם אחד. אם יש ירידה - שניכם ירדתם. ושניכם (אתה לא פחות ממנה) צריכים להתאמץ כדי לשוב ולעלות יחד. רק מתוך קרבה ותחושת שותפות תזכה לתיקון אמיתי במשפחתך. לכן הבירור הרוחני שלך צריך להיות: מה קרה לנו, למשפחה שלנו, שהגענו לכך. החשיבה אינה רק על ה הלכה  אלא על מכלול שלם של ההתנהלות הרוחנית בבית. מה מעסיק את המשפחה שלך? כמה שעות בשבוע אתם לומדים תורה? היכן אתם בנופשים שלכם? מה סגנון הפנאי שלכם: סרטים בריכה. מה הדברים שאתם מבקשים להשיג לעצמכם בשנים הבאות? במה אתם משקיעים את מחשבותיכם ודמיונכם? אתה צודק - כולנו מושפעים מהעולם החילוני וחייבים להתחזק - אבל גם אני ואתה חלק מהקושי הזה. אני חי בציבור דתי לאומי יחד עם חברים רבים בוגרי ישיבות תיכוניות ובניהם לומדים בישיבות תיכוניות, לצערי יש הרבה מאוד לתקן אצלנו. הנורמות החילוניות כובשות אותנו: בחתונות או חו"ח הלוויות, רבים מאתנו מתחבקים ומתנשקים כדי לבטא את השמחה או התנחומים. אצל נשים הנורמות החילוניות בולטות בלבוש. אבל הרעה הזאת לא פוסחת על הגברים: העניין במשחקי כדורגל במשך שעות, זו השפעה חילונית רעה מאוד (ביטול תורה  למהדרין ). ההימורים בלוטו ובטוטו וכד  - זה גילוי של תאוות ממון מכוערת ביותר. צפיה בסרטים שיש בהם תועבה - בקולנוע או בבית - אין לך השפלה גדולה מזו! רבים מאתנו לא מקפידים על רחצה נפרדת - וזה קלקול נורא. אני מקבל את קריאת ההתחזקות שלך - גם אני צריך לעשות חשבון נפש גדול.
שאלה: יעוץ לבעיית נישואים: הרב אני נמצא במצב לא פשוט בעבודה של אשתי יש איש תחזוקה שעוזר לה מאוד לצערי שמתי לב שהיא מתנהגת מוזר בכל מה שנוגע לפלאלפון שלה אתמול ראיתי שם הודעות שגרמו לי חלחלה וכבובן שהיא מחקה את כל מה שהיה שם מלפני שלשום היא נשבעה לי שלא היה מגע ביניהם אך איבדתי את האמון ואני לא יודע מה לעשות. מראש אלי
תשובה: לשואל: צר לי לשמוע על החששות שהתעוררו והצעתי היא לפנות אל רב מוכר לכם במקומכם ולבקש מימנו שיקרא לאשתך לבירור אצלו באופן דיסקרטי. הרב אריה שטרן ראש מכון הלכה ברורה
שאלה: יעוץ לבעיית נישואים: הרב אני נמצא במצב לא פשוט בעבודה של אשתי יש מי שעוזר לה מאוד לצערי שמתי לב שהיא מתנהגת מוזר בכל מה שנוגע לפלאלפון שלה אתמול ראיתי שם הודעות שגרמו לי חלחלה וכמובן שהיא מחקה את כל מה שהיה שם מלפני שלשום היא נשבעה לי שלא היה מגע ביניהם אך איבדתי את האמון ואני לא יודע מה לעשות. מראש
תשובה: אתה צודק בעקרון. אבל עליך להביט קדימה. אל תתעסק ואל תחקור על מה שהיה אלא תביא את אשתך לבנות יחד אתך את הזוגיות עם עתיד בטוח ומלא אמון. ההתנהגות של אשתך עלולה לחזור שוב ואת זה חייבים למנוע. עלינו לזכור שהדברים הללו נוצרים לעיתים בגלל התרופפות הקשר הזוגי.  הפזילה  החוצה קשורה בתחושת  שעמום  בזוגיות. הנסיבות הללו מביאות למסקנה אחת: קבלת יעוץ זוגי. נראה לי שעדיף לעבוד עם יועצת אישה כדי שלאשתך יהיה יותר אמון ביעוץ. במפגשים הללו יעלו הקשיים שיש לכל אחד מכם בזוגיות ויתבררו התנאים לזוגיות טובה: אחריות שיש לכל אחד כלפי הזוגיות. היא מתבטאת באכפתיות הדדית. אהבה ורומנטיקה: ה- דבק  שמחבר את השניים לאחדות אחת. אמון - תנאי הכרחי לחיים משותפים. רצ"ב קישורים עם כתובות ליעוץ זוגי דתי:
שאלה: דיני כלבים: הרב, אני וחברי נסתפקנו בשאלה: האם מהדין מותר להרוג כלב שמשוטט ללא בעלים ברשות הרבים ועלול לסכן אנשים? האם יש הבדל לענין כלב שיש לו בעלים והוא משוטט כדלעיל? וכן האם יש הבדל (בהבט ההלכתי לענין)בין גור כלב שסוגו קטן כלב שסוגו רגוע (פודל וכו ) לבין כלב גדול מפחיד? והאם יש הבדל בשור שבימינו בחלק מהמקרים הוא יותר מפחיד (לענין אשה שתפיל), אך לפי התורה מצווים להשיבו לבעליו?
תשובה: לשואל: אם נראה שיש סכנה בכלב משוטט צריך לקרוא למישהו מהעירייה שיטפל בעניין בהקדם ולפי שיקול דעתו. ולא כדאי לפעול על דעת מי שאינו מומחה אלא אם יש סכנה ממש. הרב אריה שטרן ראש מכון הלכה ברורה
שאלה: דיני ת"ח: לגבי רב תלמיד חכם שלענ"ד לדעת רבותי טועה ומתעה, ודרכו מסכנת את עם ישראל. האם עלי לנהוג בו כבוד בפניו שלא בפניו? לקרוא לו "הרב פלוני" או סתם "פלוני" שלא בפניו? לקום לכבודו?
תשובה: לשואל: צר לי על שאלה כזו שמוטב לה שלא הייתה משהייתה. מה שנראה לי שצריך להימנע מסגנון כזה בין אדם לחברו וכל שכן בין רבנים ובייחוד בימים אלו שאנו מתאבלים על חורבן הבית שהיה בגלל שנאת חינם ולכן ראוי שכל אחד יחמיר בדבר זה שלא להיכנס בחשש שנאת חינם. הרב אריה שטרן ראש מכון הלכה ברורה
שאלה: כשרות במטבח, כיור אחד: כבוד הרב אצלנו בבית יש כיור אחד. (כלים מופרדים כמובן בשרי חלבי). בד"כ, משתדלים להקפיד בבית שלא יהיו כלים בשרי וחלבי יחד בכיור, לפעמים רק הבשרי בכיור והחלבי בשיש, ולהפך. אך לפעמים גם, קורה שיש כמה צלחות חלבי וסכין בשרי בצד. מה ההלכה אומרת? האם אסור? מה אמורים לעשות כשיש כיור אחד? (יש לציין שהספוגים גם כן מופרדים בשרי, חלבי). על התשובה.
תשובה: לך אני מבין שהבית הוא הבית של הוריך ועל אמך לקבוע את סדרי הבית ואל לך להתערב בהם! בבית עם כיור אחד, וכך חיו כל גדולי ישראל בדור הקודם, שמים בקביעות לפחות את אחד מסוגי הכלים על השיש מחוץ לכיור. כאשר רוצים להדיח מניחים בתוך הכיור רק סוג אחד של כלים ואחרי שסיימו להדיח אותם ניתן להניח את הסוג השני. לכתחילה אין להדיח כלים בכיור זה על ידי  הצפה  - פקיקת הכיור ומילוי מים בכיור. יש המחמירים להניח רשת בתחתית הכיור ואין חובה להחמיר כמותם (בכדי שלא להניח את הכלים שאריות המזון) יש המחמירים להחזיק שתי רשתות אחת לחלבי ואחת לבשרי. בדיעבד - בכל מקרה בו התערבבו כלים בכיור שוטפים אותם כרגיל (אם הם מאד התלכלכו בכיור עדיף לשטוף קודם במים קרים) ובהצלחה דוד לוי 098987548
שאלה: לשון הרע:. לפני כמה שבועות ישבתי בבית של המנהלת של הבית ספר בו אני מלמד (ארוחת שבת). ודיברנו על רב מסויים מהבית ספר שמלמד חטיבה תחתונה. ואני אמרתי שהוא בהחלט לא מתאים! ללמד בחטיבה העליונה.(השתמשתי רק במילה מתאים!!)מהטון של המילים שלי נשמע קצת יותר מזה).ושחפשתי להגיד את הסיבה.המילה המתאימה למה הוא לא מתאים.המנהלת מיד המשיכה את המשפט ואמרה "סמכותי".הוא לא "סמכותי" מספיק בשביל תיכון.אני לא הוצאתי את זה מהפה שלי אך הנהנתי בהסכמה.אני מרגיש מאד רע על זה מחשש שאולי גרמתי לו נזק מקצועי.שעכשיו יכול להיות שלא יקדמו אותו בתפקיד וכו.מה עליי לעשות.חשבתי על לשלוח מייל למנהלת ולספר לה אולי להמציא איזה סיפור שאותו הרב הוא בעצם כן סמכותי.או לשלוח לו מייל התנצלות לרב עצמו.ולספר לו את כל המקרה.! זה ממש מתסכל אותי.יש לציין שאין לי יכולת לפגוש אותם יותר מכיוון שעשיתי שליחות בבית ספר הזה בארצות הברית ועכשיו אני מסיים את השליחות וחזור לישראל.(זה למה אולי לא מצאתי את המילה המתאימה.השיחה התנהלה באנגלית ואני עצמי דובר עברית.) בתקווה לאישזהו עזרה וכיוון מחשבתי.
תשובה: לשואל: משאלתך לא ברור האם אכן אתה חושב שהרב אינו מתאים ללמד בחטיבה העליונה ואם זו דעתך, אין בכך לשון הרע, אבל אם אין זו דעתך עליך לחזור ולהבהיר למנהלת שהנהנת בראשך בטעות. הרב אריה שטרן ראש מכון הלכה ברורה
שאלה: ביטול חתונה בגלל מקום מגורים: אני שוקלת לבטל חתונה כי אנחנו לא מצליחים להגיע לפשרה. לשנינו זה פרק ב, בעלי תשובה. מבחינתי, במקום הנוכחי בו הכרנו ורקמנו קשר, לי יש בית פרנסה ילדים וגם האבא של הילדים באיזור. הוא הודיע מהיום הראשון שהכרנו שיש לו תוכניות לעזוב את המקום הנוכחי, אין לו בית או פרנסה קבועה ומוכן לעזוב את הילדים שלו ללכת למקום חדש ששם באמת יש יותר פרנסה בשבילו. השיקול העיקרי שלי ואולי היחידי זה הילדים שלי שלא יוכלו לעבור למקום אחר. אנחנו מאוד אוהבים אחד את השני מסתדרים מאוד, אני מרגישה שהוא ממש החצי שלי. הוא לא מוכן להשאר כאן ולחכות כמה שנים עד שהילדים שלי יגדלו. זאת סיבה לוותר על אהבה וזוגיות נכונה וחתונה?
תשובה: לך ברור שכאמא לילדים מקום המגורים שלהם והקרבה לאבא שלהם זה הדבר החשוב ביותר. אלא שיש עוד כמה פתרונות בינים. בנוסף לכך צריך לזכור שנישואין שניים כאשר לאחד הצדדים יש ילדים מתחת לגיל 22- צריכה הכנה והדרכה מיוחדת. את מוזמנת להתקשר ולהתיעץ 098987548 בהצלחה דוד לוי
שאלה: נכנסת להדרכה, מה לעשות??: אני נכנסת להדרכה עוד שבועיים ב"ה. אבל אני קצת מפחדת. גם כי אני שונאת טיולים ואני יודעת שאני יהיה חייבת לבוא וגם כי אני לא יודעת לעשות דברים מעניינים ואני מפחדת שלא יהיה להם כיף. יש לכם רעיונות אולי מה אני יכולה לעשות פעולת פתיחה? כי אין לי מושג!! יומטוב!
תשובה: מצטערים שלא ענינו לך בזמן אמת ואם דברים התרחשו בקצב שהם היו צריכים ולא לפי שעון בנ"ע אז בטח את כבר מדריכה. אז לפני הכל, ברוכה הבאה ואיזה כיף לסניף ולחניכות שהרוויחו מדריכה כמוך. אחת שמבינה שלא שררה היא מקבלת אלא עבדות. עבדות במובן החיובי של המילה   תפקיד ואחריות. שזה לא רק ג וב עם כבוד והטיקט  מדריכה  אלא הרבה במעבר. יש לך בידיים נשמות יקרות שהתפקיד שלך זה להדליק ולהגביה אותם בכמה מילימטרים. ובעיקר לתת להם את הכוח לדלוק מעצמם ובעצמם. ותביני, לאמת הזו ולברק בעיניים הזה יש הרבה כוח. כוח יותר מלכל צ ופר מגניב שתעשי או כל פעולה מתודית ואפילו אם תצליחי להביא להם התוועדות עם הרב קוק שינגן על פסנתר כנף ביחד עם יונתן רזאל. על גבי הנקודת פתיחה הזו את צריכה לבנות את היסודות הבאים: להגדיר לעצמך כמה מטרות לגבי החניכות שלך. 2-3 לא יותר. כשמטרה זה לאו דווקא שורה תחתונה (שיתפללו בכוונה 2 תפילות ביום), אלא לגמרי יכול להיות משהו קטן והתחלתי (שבזמן של הפעולה של שבת נתחיל להוריד את מפלס הדיבור הציני). מטרות שהם בהתאם לגיל ולמי שהם, למי שאת, ובתיאום גם עם המדריכה שאיתך, שווה לחשוב ולהגדיר לעצמכם 2 מטרות שהייתן רוצות לצעוד עם הקבוצה שלכם אליהן. השלב הבא זה גם להתחיל לפרוט את זה בפעולות, ולא רק שם אלא גם במעבר. (לפעמים חמש דק  יכולות להיות משמעותיות הרבה יותר ממערך שלם שהשקעתם בו את הנשמה). לדבר על דברים שמעסיקים ורלוונטים להם, אבל גם דברים שאתם חושבות שכדאי שיעסיקו אותם ויהיו חלק מהלו"ז שלהם. לרוב פעולת פתיחה היא היכרות ומסר ב-70 תווים, להתחיל להתחבר עם הנפשות הפועלות, כי אין ספק שקל יותר לקבל ממישהו שמחוברים אליו. זאת התחלה חשובה, אבל לא פחות חשוב ואולי אפילו יותר מה שבא אח"כ. תזכרי שמדריכה טובה היא כזו שמשתדלת לעבוד על עצמה להיות יותר טובה. תאמיני שזה החינוך הכי טוב והכי נקלט. תהיי את למה אנשים אוהבים ומתחברים לדבר האמיתי והאותנטי. גם לפחד זה טוב,  אשרי אדם המפחד תמיד.  עדיף מדריכה שמפחדת מאשר אחת זחוחה שעפה על עצמה מבלי לראות בעיניים ומבלי לספור ת אנשים שאיתה. מה שכן, חברה חכמה פעם לימדה אותי משפט חזק: פחד בחיים זה לא שיקול, זה נתון. אז תקחי את הטוב שבו מבלי לפרגן לו שישתק אותך. תבואי איתו ועם האהבה, האמת, השליחות והרצון להוסיף טוב, ובעז"ה הקב"ה יוסיף סיעתא דשמיא מלמעלה. ותתפלאי לגלות שכשאוהבים אנשים ומחוברים אליהם, אפילו דברים שהם פחות הכוס קפה שלך את דווקא ממש ר עם לשתות אותם. בהצלחה גדולה ושבת תאיר Tair.makshivim gmil.com
שאלה: שמות: רציתי לדעת מי היה עמיתי בתנך?אני יודעת שהוא היה אבא של יונה.האם גם עמיתי היה נביא?ואם זה שם טוב לתינוק?
תשובה: וברכת ד  השם הוא אמיתי (לא בע ). פדויי ד  ישובון שבת יהודה הלוי עמיחי מכון התורה והארץ כפר דרום אשקלון